Berlingske Tidende, 1835-04-01
Paris, den 22de Marts. – Man troede hidindtil, at de Skildringer, de carlistiske Blade udkastede over Minas – alt i Gaar berørte – Barbarier mod Landsbyen Lecaroz og dens Beboere vare, om ikke aldeles opdigtede, saa dog overdrevne; og man troede sig saa meget meer berettiget hertil, som vore ministerielle Blade ingenlunde tilskreve hiin Landsbyes Afbrændelse nogen nedrig Hævnlyst, men kun den uomgjængelige Nødvendighed, derved at beskytte Elisondo, dette vigtige Punkt, mod en gjentagen Belering, da Landsbyen hidindtil havde tjent Beleyrerne til Bolværk. Men destoværre underrettes man nu, ved en authentisk Proclamation fra Mina, bedre om Sagens sande Sammenhæng. Denne Proclamation stadfæster ikke alene de carlistiske Blades Paastand, at Byens Afbrændelse var en Hævnens Forholdsregel, men den stadfæster tillige hine Blades fjernere Paastand, at Mina har ladet hver femte Beboer springe over Klingen. Rigtignok kan et eller andet Barbari, begaaet i Kampens Hede, under visse Omstændigheder ansees for undskyldeligt; men en koldblodig Grusomhed, udøvet efterat Seieren er vundet, maa bestandig kun indgyde Afsky. Minas Proclamation lyder saaledes: Jndbyggere af Navarra. Da jeg modtog den vigtige Post af Vice-Konge i denne Provinds og befalingsmand over Armeen, meddeelte jeg Eder min Kummer, som Eders Lidelser indgjøde mig. Som en født Navareser, felte jeg med Eder den Ulykke, der har hjemsøgt mit Fødeland. Jeg tilbød Eder Fred, hvis I, adlydende min Opfordring, vilde gjøre Ende paa Urolighederne, der dog kun næres af saadanne Folk, der forEders Blod tragte efter at opnaae deres selviske Øjemed. Tillige gjorde jeg Eder opmærksomme paa de exemplariske Straffe, der vilde ramme Eder, hvis J fremturede i Eders forbryderiske Færd. Ulykkeligviis er denne Nødvendighed nu indtraadt, Fra nu af begynder den egentlige Krig i Navarra Landsbyen Lecaroz har forsyndet sig mod sine Pligter imod Dronningen og Fødelandet; den har været et aabenbart Tilflugtsted for sammes Fjender; den har indtil den Dag i Dag leveret Vaaben og Munition til Forræderne mod Dronningen og Fødelandet; dens Jndvaanere flygtede, da vore Tropper nærmede sig, og de have vægret sig ved at adlyde mit Bud, der forpligtede dem til at underrette os om Fjendens Bevægelser. Derfor er Landsbyen Lecaroz i Dag blevet gjort lige med Jorden; derfor er hver femte af dens Beboere blevet skudt, til Straf for saadanne Forbrydelser. En lignende Skjæbne venter hver Landsby og hvert Jndivid, der skulde vilde følge Lecaroz's Exempel. Jeg har fast besluttet, med Vaabnenes Magt at undertrykke denne forbryderiske, haardnakkede og æreløse Rebellion, dersom J ikke foretrække, at forene Eder med mig, medens jeg endnu er tilbøielig til at tilgive Eder. Jndbyggere af Navarra. Jeg erindrer Eder endnu een Gang om, at jeg er vant til at holde mit Ord. - Hovedqvarteer Narbarle, 13de Marts. Mina Jfølge de sidste Efterretninger fra Madrid, beskjæftigede Procuradorerne sig endnu med det, alt omtalte Bønskrivt om StadMilitsens Organisation. Den almindelige Discussion var med 60 Stemmer mod 55 faldet ud til Fordeel for Oppositionen. Premier-Ministeren forsvarede især Ministeriet mod Dadlen af Uvirksomhed, idet 268,000 Borgere vare optagne i Militsen og 131,000 allerede bevæbnede.